แทงข้างหลังสั่นถึงทำเนียบขาว!! อดีตทนายความส่วนตัว "ทรัมป์" แฉเคยโดนทรัปม์สั่งให้ทำผิดกฎหมาย!! - FINNOMENA
Michael Cohen อดีตทนายความส่วนตัวของ "ทรัมป์" ทำข้อตกลงกับคณะอัยการพร้อมรับสารภาพคดีฉ้อโกงธนาคารและหลบเลี่ยงภาษี ซึ่งมีความเป็นไปได้ว่าอาจละเมิดกฎหมายการเงินช่วงรณรงค์หาเสียงเลือกตั้งด้วย
23 ส.ค. 2561

Michael Cohen อดีตทนายความส่วนตัวของ “ทรัมป์” ทำข้อตกลงกับคณะอัยการพร้อมรับสารภาพคดีฉ้อโกงธนาคารและหลบเลี่ยงภาษี ซึ่งมีความเป็นไปได้ว่าอาจละเมิดกฎหมายการเงินช่วงรณรงค์หาเสียงเลือกตั้งด้วย
ซึ่งหนึ่งในคำรับสารภาพต่อหน้าศาลกล่าวว่า “ทรัมป์” เคยให้ตนทำผิดกฎหมาย ด้วยการให้ตนนำเงินไปปิดปากผู้หญิง 2 ราย ที่ทรัมป์เคยมีความสัมพันธ์ด้วย
โดยรายแรกเป็นนางแบบ Playboy ชื่อ Karen McDougal และคนที่ 2 คือ Stormy Daniels ดาราหนังผู้ใหญ่ ซึ่งรับไปคนละ $150,000 และ $130,000 ตามลำดับ ซึ่งสิ่งนี้ถือเป็นการทำผิดกฎหมายที่ส่งผลต่อผลเลือกตั้ง
จึงเกิดเป็นประเด็นขึ้นเมื่อ Lanny Davis ทนายของนาย Cohen อ้างว่า “ถ้าการกระทำนี้เป็นความผิดของนาย Cohen มันก็ควรเป็นความผิดของทรัมป์ด้วยหรือไม่?”
ทั้งนี้ทนายความของทรัมป์ได้โต้กลับว่า เขายังไม่เห็นความผิดอะไรของทรัมป์จากคำสารภาพของนาย Cohen แถมยังตั้งข้อสังเกตว่า การกระทำของนาย Cohen นั้นสะท้อนว่าเขาเป็นคนที่โกหก และไม่มีความซื่อสัตย์ในช่วงเวลาที่มีนัยสำคัญ
ที่มา : https://sputniknews.com/us/201808221067375809-Michael-Cohens-Trump-Commit-Crime/
FINOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: